पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़।दिल्ली बेस्ड जयपुर घराने के कथक डांसर अनिल कुमार और मानसी सक्सेना। दोनों का डांसर बनना उनके बचपन से तय नहीं था पर नियती ने इन्हें इस मुकाम तक पहुंचा दिया। कुछ वजहों ने इन्हें कथक सीखने के लिए प्रेरित किया और फिर कभी पीछे मुड़कर नहीं देखा। पुराने दिनों को याद करते हुए अनिल कहते हैं कि वह शायद 9 वर्ष के थे जब उन्होंने दूरदर्शन पर पंडित दुर्गालाल का कथक देखा। उनके साथ पेरेंट्स और घर के दूसरे लोग यह नृत्य देखकर बोले कि पंडित दुर्गालाल जैसा डांसर नहीं हो सकता। बस यही सुनकर उन्हें लगा कि दुर्गालाल एक बड़ी शख्सियत हैं। इसके बाद अनिल ने कथक सीखने का फैंसला किया वहीं मानसी ने बताया कि बारहवीं क्लास में वह साइंस स्टूडेंट थीं। यूथ फेस्टिवल के दौरान जब डांस में नाम लिखवाया तो पता चला कि ट्रेडिशनल कथक करना है। बस यहीं से उनके कथक सीखने का सिलसिला शुरू हुआ।
मंगलवार को प्राचीन कला केंद्र द्वारा केंद्र के सभागार में ऑर्गनाइज 188वें बैठक प्रोग्रैम में दोनों कथक जुगलबंदी के लिए पहुंचे। इसी दौरान दोनों ने कथक से जुड़ी दिलचस्प बातें कीं। अनिल और मानसी पहली बार एक साथ परफॉर्मेंस के लिए आए थे। अनिल ने बताया कि उनके कजन ने उन्हें मानसी से दिल्ली के कथक केंद्र में इंट्रोड्यूस कराया था। एक दूसरे के नृत्य के बारे में जानते थे इसलिए एक साथ परफॉर्म करने की बात पर सहमती हो गई। दोनों लाइव म्यूजिक में परफॉर्म करना एंजॉय करते हैं क्योंकि उसमें इंप्रोवाइजेशन का स्कोप होता है। जबकि रिकॉर्डेड म्यूजिक में कलाकार एक दायरे में बंधकर रह जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn